Die plek is sentraal geleë, sodat jy 'n verskeidenheid daguitstappies kan maak. Pragtige natuurskoon en genoeg om ook in reservaat te ervaar.
Baie lekker gebly. Het net die DStv gemis vir die kinders se programme en die sport. Kan 'n bietjie die badkamers opgradeer, maar die venue en die ligging is wonderlik. Het baie lekker gebly.
Die bestemming was 'n verrassing! Dit is so mooi en rustig. Die 2 dae het te min gevoel. Die huisie was baie goed toegerus en netjies. Julle sal ons weer sien!
Fantastiese ligging en verblyf. Vreeslik baie vir die kinders om te doen en sal vir seker terug wees! Sou verkies dat die swembadhekkie nie so maklik oopgemaak kon word deur 'n 3-jarige nie.
Ons het dit baie geniet veral die stilte van die natuur. Lekker veilig en die huisies het alles wat 'n mens benodig. Die prys regverdig die verblyf.
Kos vir die siel, baie aangenaam en ontspannend, sal dit net verkies om 'n formele check in en check out te wou gedoen het. Personeel is baie vriendelik en behulpsaam en die kothuise het alles wat jy nodig het. Sal beslis weer gaan!
Ons verblyf was heerlik. Als was perfek, behalwe dat die stort aandag benodig. Die water wat uit die stort kom was baie flou en koud, wat gemaak het dat ons moes bad vir 'n alternatief.
Badkamer is baie oud en nie op standaard, en die bunker beads is onstabiel. Die bed in die kamer het ook nie 'n vereduvet opgehad soos op die website gespesifiseer was nie. Die res van die oord is baie netjies, sal in toekoms teruggaan, maar nie na die standaard cottages nie.
Ons vakansie by Pat Busch was baie kort, maar al wat ek kan sê is "WOW"! Pat Busch het al ons verwagtinge oortref. Dis 'n pragtige plek. Daar is mooi staproetes en ook 'n dam met bootjies waar jy kan visvang. Ons huisie was skoon en baie goed toegerus met alles wat ons benodig het. Ons kan werklik nie met enige iets fout vind nie. Die bestuurder, Jaco, was altyd beskikbaar (via whatsapp) indien ons iets benodig het. Dis die beste verblyf wat ons nog in Robertson gehad het. Ons kan nie wag om weer terug te gaan nie!
Net wat jy nodig het vir 'n wegbreek met die pragtigste "view". Patbusch gee waarde vir jou geld. Dankie vir die lekker slaapplek.
Pat Busch is binne gemaklike trefafstand van die skiereiland vir 'n naweekwegbreek en as naweekwegbreek het dit vir ons al die boksies ge-"tick". 'n Goed toegeruste huisie met o.a.'n groot teepot, lekker groot bekers, 'n ordentlike skerp mes en 'n groenteskillertjie, en 'n gemaklike sitarea binne en 'n beskutte buite-stoep en pragtige staproetes. Ons het die Middelrugroete gestap en gaan beslis terugkom om van die ander roetes ook te doen.
Was aangenaam verras met die omgewing en die netheid van die plek. Hout en vuuraanstekers 'n goeie idee saam met die ys in die vrieshokkie. Neem net eie skottelgoed wasmiddel. Heerlike speelplek vir kinders terwyl ouers die natuur geniet. Stap-roetes, en sentraal van omliggende dorpies soos Ashton, Montagu, Mcgregor ens.
Dit is 'n pragtige plek waar jy weer kan rustig raak en jouself weer kan vind. In die natuur baie na aan jou Skepper.
Ons het 'n stappie gaan doen en dit was asemrowend. Die berge en die reënwoud was alles die moeite werd.
Dit is 'n wonderlike plek. Daar is geen selfoon sein nie en jy kan al die diere duidelik hoor. Definitief is dit 'n plek waar jy privaat kan wees. Boonop kan jy al jou vleis by hulle bestel en dit is van die lekkerste beesvleis wat ek al ooit geproe het. Hul 'burgers' en biltong is my gunsteling. Fantasties.